**PRVI DAN TRODNEVNICE**

**četvrtak, 5. svibnja 2022.**

**svagdan, III. vaz. t.**

**UVOD U MISU**

Draga braćo i sestre, okupili smo se danas kako bismo slavili Boga i molili za nova svećenička i redovnička zvanja. Vjerujemo da Ocu dolaze samo oni koji u srcu čuju njegov poziv. Zato molimo za milost poziva i spremnost odaziva. A kako bismo mogli čista srca Boga slaviti i njemu vapiti, prvo priznajmo svoje grijehe.

**POKAJNIČKI ČIN**

Gospodine, koji nas zoveš̌ na život u svetosti, smiluj se!

*Gospodine, smiluj se!*
Kriste, koji nas pratiš̌ na našem putu, smiluj se!

*Kriste, smiluj se!*

Gospodine, koji nas iščekuješ̌ na nebeskoj gozbi, smiluj se!

*Gospodine, smiluj se!*

**UVOD U ČITANJA**

**Čitanje: *Dj 8, 26-40***

Apostoli su naviještali evanđelje samo u Palestini. Nakon prvih progonstava raspršili su se po Samariji i tamo su počeli naviještati. Božja providnost usmjerila je apostola Filipa da Radosnu vijest još̌ dalje raširi.

**Evanđelje: *Iv 6, 44-51***

Isus je čudesno nahranio 5 tisuća ljudi i nakon toga naučavao o sebi kao o kruhu koji je sišao s neba. Umjesto da mu povjeruju, Židovi mrmljaju protiv njegovog nauka. Isus im sada poručuje da je vjera dar od Boga.

**MOLITVA VJERNIKA**

Gospodin Isus obećao je da će Otac uslišiti sve koji s vjerom mole, ako to čine ustrajno i u zajedništvu. Osnažimo svoju vjeru pouzdanjem u Isusovo obećanje i uputimo svoju molitvu Bogu riječima:

*Pogledaj na nas Gospodine!*

1. Za Crkvu, da ona koja jede jedan kruh, bude ujedinjena u nauku i životu, molimo te!

2. Za papu, biskupe i svećenike, da rastu u spoznaji otajstva Kristove nazočnosti u euharistiji, i tako usavrše svoju ljubav prema Bogu i čovjeku, molimo te.

3. Za mlade cijeloga svijeta, a posebno za one iz naše župe, da im pokažeš̌ potrebu čovječanstva za spasenjem i tako ih pozoveš̌ da ti služe cijelim svojim životom, molimo te.

4. Za djelatnike u obrazovanju, sportu i umjetnosti, da ne zanemaruju duhovne potrebe ljudi, molimo te.

5. Za sve koji u vjeri preminuše, ali još̌ nisu spremni za život s tobom, da očistiš̌ njihove duše od svake posljedica grijeha, molimo te.

Svemogući Bože, ti si nas pozvao da pred tobom stojimo, tebe slavimo i za bližnje ustrajno molimo. Razveseli nas ostvarenjem molitava koje smo ti sada uputili kako bismo te još̌ snažnije slavimo. Po Kristu Gospodinu našem.

**MEDITACIJA NAKON PRIČESTI**

Molio sam Boga za jakost,
a On me učini slabim,
da bih bio skroman i ponizan!

Molio sam njegovu pomoć́

da bih stvarao velika djela,

a On me učini malenim
da bih činio dobra djela.

Molio sam za bogatstvo i dobra

da bih bio sretan i bezbrižan,
a On me učini siromašnim
da bih bio mudar i slobodan!

Molio sam za sve stvari ovog svijeta

kako bih uživao život,
a on mi dade život
da se radujem stvarima u svijetu!

Ništa nisam dobio od onog što sam tražio,

al' sam dobio sve ono
što je bilo dobro za mene!
Moja je molitva protiv mene uslišana,

jer je put kojim sam išao bio blagoslovljen!

Molitva anonimnog vojnika